nibzard/narodne-novine-full-text-markdown huggingface dataset:
### NN 113/2016 (7.12.2016.), Rješenje o imenovanju pomoćnika ministra zaštite okoliša i energetike

VLADA REPUBLIKE HRVATSKE

2487

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 1. prosinca 2016. godine donijela

RJEŠENJE

O IMENOVANJU POMOĆNIKA MINISTRA ZAŠTITE OKOLIŠA I ENERGETIKE

Imenuje se NENAD ŠĆULAC pomoćnikom ministra zaštite okoliša i energetike.

Klasa: 080-02/16-01/477

Urbroj: 5030115/1-16-03

Zagreb, 1. prosinca 2016.

Predsjednik
mr. sc. Andrej Plenković, v. r.
### NN 113/2016 (7.12.2016.), Rješenje o imenovanju glavne tajnice Ministarstva zaštite okoliša i energetike

VLADA REPUBLIKE HRVATSKE

2488

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske), Vlada Republike Hrvatske je na sjednici održanoj 1. prosinca 2016. godine donijela

RJEŠENJE

O IMENOVANJU GLAVNE TAJNICE MINISTARSTVA ZAŠTITE OKOLIŠA I ENERGETIKE

Imenuje se VLATKA VRANEKOVIĆ glavnom tajnicom Ministarstva zaštite okoliša i energetike, na razdoblje od četiri godine.

Klasa: 080-02/16-01/519

Urbroj: 5030115/1-16-02

Zagreb, 1. prosinca 2016.

Predsjednik
mr. sc. Andrej Plenković, v. r.
### NN 113/2016 (7.12.2016.), Pravilnik o izmjeni Pravilnika o poticajima pri zapošljavanju osoba s invaliditetom

MINISTARSTVO RADA I MIROVINSKOGA SUSTAVA

2490

Na temelju članka 29. stavka 2. Zakona o profesionalnoj rehabilitaciji i zapošljavanju osoba s invaliditetom (»Narodne novine« broj 157/13 i 152/14), ministar nadležan za rad donosi

PRAVILNIK

O IZMJENI PRAVILNIKA O POTICAJIMA PRI ZAPOŠLJAVANJU OSOBA S INVALIDITETOM

Članak 1.

U Pravilniku o poticajima pri zapošljavanju osoba s invaliditetom (»Narodne novine« broj 44/14, 2/15 i 13/15) u članku 38. stavku 2. riječi: »31. prosinca 2016. godine« zamjenjuje se riječima: »31. prosinca 2017. godine«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/16-01/150

Urbroj: 524-04-01-01/1-16-2

Zagreb, 25. studenoga 2016.

Ministar
dr. sc. Tomislav Ćorić, v. r.
### NN 114/2016 (8.12.2016.), Godišnji izvještaj o primjeni fiskalnih pravila za 2015. godinu

HRVATSKI SABOR

2517

Na temelju članka 9. stavka 1. Zakona o fiskalnoj odgovornosti (»Narodne novine«, br. 139/10. i 19/14.) Hrvatski sabor na sjednici 25. studenoga 2016. donio je

GODIŠNJI IZVJEŠTAJ

O PRIMJENI FISKALNIH PRAVILA

Izmjenama i dopunama Zakona o fiskalnoj odgovornosti[1](Narodne novine, broj 19/2014.), koji je stupio na snagu 8. veljače 2014. godine, vrijedi privremeno fiskalno pravilo, prema kojem međugodišnja stopa rasta rashoda općeg proračuna ne smije biti veća od međugodišnje stope rasta projiciranog, odnosno procijenjenog bruto domaćeg proizvoda u tekućim cijenama. Pritom rashodi općeg proračuna ne uključuju rashode za kamate, rashode za provođenje programa EU bez nacionalnog sufinanciranja i godišnje promjene rashoda uslijed promjena u institucionalnom obuhvatu općeg proračuna.

Primjena fiskalnog pravila računa se na temelju ostvarenja rashoda proračuna opće države s jedne strane te očekivanog kretanja bruto domaćeg proizvoda u trenutku izrade proračuna, s druge strane. U izračunima se koriste iznosi rashoda općeg proračuna vezani uz aktualno Izvješće o proračunskom manjku i razini duga opće države koje je pripremio i objavio Državni zavod za statistiku u travnju 2016. godine, sukladno ESA 2010 metodologiji. Statistički obuhvat uključuje veći broj institucija nego što su uključene u proračunski obuhvat.

Kao što je vidljivo iz navedenih izračuna fiskalno pravilo za 2015. godinu je zadovoljeno. Rashodi općeg proračuna za izračun fiskalnog pravila smanjeni su za 3,6%, dok je procijenjeni bruto domaći proizvod u tekućim cijenama, koji je bio korišten prilikom posljednjih izmjena i dopuna državnog proračuna za 2015. godinu, bilježio međugodišnje povećanje od 1,3%. Ukoliko uspoređujemo rashode općeg proračuna za izračun fiskalnog pravila s ostvarenim bruto domaćim proizvodom u 2015., vidimo da je fiskalno pravilo također ispunjeno jer su rashodi općeg proračuna smanjeni za 3,6%, a međugodišnji rast ostvarenog nominalnog BDP-a iznosio je 1,8%.

Tablica: Prikaz zadovoljenja fiskalnog pravila za 2015. godinu

|  |  |  |
| --- | --- | --- |
| Rashodi općeg proračuna, ESA 2010 metodologija (000 HRK) | Izvršenje 2014. | Izvršenje 2015. |
|  |  |  |
| Rashodi proračuna opće države za izračun fiskalnoga pravila  Nominalni BDP koji je korišten prilikom izrade izmjena i dopuna državnog proračuna za 2015. godinu  Međugodišnja stopa rasta rashoda (%)  Međugodišnja stopa rasta procijenjenog nominalnog BDP-a (%) | 144.631.561  328.430.545  -0,1  -0,3 | 139.441.278  332.696.790  -3,6  1,3 |
|  | |  |
| Rashodi proračuna opće države za izračun fiskalnoga pravila  Ostvareni nominalni BDP  Međugodišnja stopa rasta rashoda (%)  Međugodišnja stopa rasta ostvarenog nominalnog BDP-a (%) | 144.631.561  328.430.545  -0,1  -0,3 | 139.441.278  334.218.701  -3,6  1,8 |

lzvor: MFIN

Klasa: 400-06/16-01/10

Zagreb, 25. studenoga 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 115/2016 (9.12.2016.), Zakon o izmjenama Zakona o financiranju jedinica lokalne i područne (regionalne) samouprave

HRVATSKI SABOR

2534

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O FINANCIRANJU JEDINICA LOKALNE I PODRUČNE (REGIONALNE) SAMOUPRAVE

Proglašavam Zakon o izmjenama Zakona o financiranju jedinica lokalne i područne (regionalne) samouprave, koji je Hrvatski sabor donio na sjednici 2. prosinca 2016.

Klasa: 011-01/16-01/61

Urbroj: 71-06-01/1-16-2

Zagreb, 6. prosinca 2016.

Predsjednica
Republike Hrvatske
Kolinda Grabar-Kitarović, v. r.

ZAKON

O IZMJENAMA ZAKONA O FINANCIRANJU JEDINICA LOKALNE I PODRUČNE (REGIONALNE) SAMOUPRAVE

Članak 1.

U Zakonu o financiranju jedinica lokalne i područne (regionalne) samouprave (»Narodne novine«, br. 117/93., 69/97., 33/00., 73/00., 127/00., 59/01., 107/01., 117/01., 150/02., 147/03., 132/06., 26/07., 73/08., 25/12., 147/14. i 100/15.), članci 4. i 5. brišu se.

Članak 2.

Naslov iznad članka 6. i članci 6., 7., 9., 11., 13., 14. i 16. brišu se.

Članak 3.

Naslov iznad članka 17. i članci od 17. do 19. brišu se.

Članak 4.

Naslov iznad članka 20. i članci od 20. do 22. brišu se.

Članak 5.

Naslov iznad članka 23. i članci od 23. od 30. brišu se.

Članak 6.

Naslov iznad članka 30.a i članak 30.a brišu se.

Članak 7.

Naslov iznad članka 31. i članci od 31. do 34. brišu se.

Članak 8.

Naslov iznad članka 35. i članci od 35. do 38. brišu se.

Članak 9.

Naslova iznad članka 42. i članak 42. brišu se.

Članak 10.

Naslov iznad članka 43. i članci 43. i 43.a brišu se.

Članak 11.

U članku 45. stavak 1. mijenja se i glasi:

»(1) Zajednički porez je porez na dohodak.«.

U stavku 2. riječi: »točke 1.« brišu se.

Stavak 3. briše se.

U dosadašnjem stavku 4., koji postaje stavak 3., riječi: »točke 1.« brišu se.

U dosadašnjem stavku 5., koji postaje stavak 4., riječi: »iz stavka 4.« zamjenjuju se riječima: »iz stavka 3.«.

Dosadašnji stavak 6. postaje stavak 5.

U dosadašnjim stavcima 7., 8., 9. i 10., koji postaju stavci 6., 7., 8. i 9., riječi: »iz stavka 5.« zamjenjuju se riječima: »iz stavka 4.«.

Stavak 11. briše se.

U dosadašnjem stavku 12., koji postaje stavak 10., riječi: »pripadaju zajednički porezi« zamjenjuju se riječima: »pripada zajednički porez«, a riječ: »ostvareni« zamjenjuje se riječju: »ostvaren«.

U dosadašnjem stavku 13., koji postaje stavak 11., riječi: »zajedničkih poreza« zamjenjuju se riječima: »zajedničkog poreza«.

Dosadašnji stavak 14. postaje stavak 12.

Članak 12.

Naslov iznad članka 89. i članci 89., 89.a i 91. brišu se.

Članak 13.

Ovaj Zakon objavit će se u »Narodnim novinama«, a stupa na snagu 1. siječnja 2017.

Klasa: 022-03/16-01/114

Zagreb, 2. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 115/2016 (9.12.2016.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

Hrvatski sabor

2518

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora, koji je Hrvatski sabor donio na sjednici 2. prosinca 2016.

Klasa: 011-01/16-01/45

Urbroj: 71-06-01/1-16-2

Zagreb, 6. prosinca 2016.

Predsjednica
Republike Hrvatske
Kolinda Grabar-Kitarović, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor, u razdoblju:

– od 15. prosinca 2016. do 15. siječnja 2017. i

– od 15. srpnja 2017. do 15. rujna 2017.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora pa do dana prvog zasjedanja novoizabranog Hrvatskoga sabora uredbama uređuje pojedina pitanja iz djelokruga Hrvatskoga sabora, osim onih pitanja koja prema Ustavu Republike Hrvatske može uređivati samo Hrvatski sabor i donošenja ili izmjena državnog proračuna te propisivanja poreza.

Članak 3.

Vlada Republike Hrvatske podnijet će Hrvatskome saboru izvješće o donošenju uredbe odmah nakon njezina donošenja, a na svaku sjednicu Hrvatskoga sabora izvješće o uredbama koje je na temelju ovlasti iz članka 1. ovoga Zakona donijela između dviju sjednica Hrvatskoga sabora, odnosno na prvo zasjedanje novoizabranog Hrvatskoga sabora izvješće o uredbama koje je donijela od dana podnošenja posljednjeg izvješća.

Članak 4.

Utvrđuje se da je Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 102/15.) prestao važiti 1. listopada 2016.

Članak 5.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/16-01/105
Zagreb, 2. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 115/2016 (9.12.2016.), Uredba o izmjenama i dopuni Uredbe o kriterijima za utvrđivanje korisnika i načinu raspodjele dijela prihoda od igara na sreću za 2016. godinu

VLADA REPUBLIKE HRVATSKE

2536

Na temelju članka 8. Zakona o igrama na sreću (»Narodne novine«, br. 87/09, 35/13, 41/14 i 143/14), a u vezi s člancima 2., 3. i 24. Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, br. 93/16 i 104/16), Vlada Republike Hrvatske je na sjednici održanoj 8. prosinca 2016. godine donijela

UREDBU

O IZMJENAMA I DOPUNI UREDBE O KRITERIJIMA ZA UTVRĐIVANJE KORISNIKA I NAČINU RASPODJELE DIJELA PRIHODA OD IGARA NA SREĆU ZA 2016. GODINU

Članak 1.

U Uredbi o kriterijima za utvrđivanje korisnika i načinu raspodjele dijela prihoda od igara na sreću za 2016. godinu (»Narodne novine«, broj 38/16), u članku 3. točki 1. riječi: »u razdjelu 080 Ministarstvo znanosti, obrazovanja i sporta, Glavi 08005 Ministarstvo znanosti, obrazovanja i sporta, za aktivnost A557047 – Programi javnih potreba u sportu na državnoj razini« zamjenjuju se riječima: »u razdjelu 036 Središnji državni ured za šport, Glavi 03605 Središnji državni ured za šport, za aktivnost A916002 – Programi javnih potreba u sportu na državnoj razini«.

Članak 2.

U članku 4. iza riječi: »Ministarstvo pravosuđa,« dodaju se riječi: »Središnji državni ured za šport,«.

Članak 3.

U cijelom tekstu Uredbe riječi: »Ministarstvo znanosti, obrazovanja i sporta« zamjenjuju se riječima: »Ministarstvo znanosti i obrazovanja«, riječi: »Ministarstvo socijalne politike i mladih« zamjenjuju se riječima: »Ministarstvo za demografiju, obitelj, mlade i socijalnu politiku«, riječi: »Ministarstvo zdravlja« zamjenjuju se riječima: »Ministarstvo zdravstva«, riječi: »Ministarstvo branitelja« zamjenjuju se riječima: »Ministarstvo hrvatskih branitelja« i riječi: »Državni ured za Hrvate izvan Republike Hrvatske« zamjenjuju se riječima: »Središnji državni ured za Hrvate izvan Republike Hrvatske«.

Članak 4.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/16-03/46

Urbroj: 50301-25/05-16-2

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 115/2016 (9.12.2016.), Uredba o visini minimalne plaće

Vlada Republike Hrvatske

2535

Na temelju članka 7. Zakona o minimalnoj plaći (»Narodne novine«, broj 39/13), Vlada Republike Hrvatske je na sjednici održanoj 8. prosinca 2016. godine donijela

UREDBU

O VISINI MINIMALNE PLAĆE

Članak 1.

Visina minimalne plaće za razdoblje od 1. siječnja 2017. godine do 31. prosinca 2017. godine utvrđuje se u bruto iznosu od 3.276,00 kuna.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2017. godine.

Klasa: 022-03/16-03/47

Urbroj: 50301-25/12-16-2

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 115/2016 (9.12.2016.), Odluka o oduzimanju prava priređivanja igara na sreću na automatima trgovačkom društvu ALTERA GAME d.o.o.

VLADA REPUBLIKE HRVATSKE

2540

Na temelju članka 32. stavka 1. točke 2. Zakona o igrama na sreću (»Narodne novine«, br. 87/09, 35/13, 158/13, 41/14 i 143/14), Vlada Republike Hrvatske je na sjednici održanoj 8. prosinca 2016. godine donijela

ODLUKU

O ODUZIMANJU PRAVA PRIREĐIVANJA IGARA NA SREĆU NA AUTOMATIMA TRGOVAČKOM DRUŠTVU ALTERA GAME d.o.o.

I.

Oduzima se pravo priređivanja igara na sreću na automatima trgovačkom društvu ALTERA GAME d.o.o. iz Zagreba, Rudeška cesta 65, OIB: 67440208188.

II.

Danom stupanja na snagu ove Odluke raskida se Ugovor o pravu priređivanja igara na sreću na automatima, koji je s trgovačkim društvom iz točke I. ove Odluke sklopljen 6. studenoga 2015. godine, temeljem Odluke o davanju prava priređivanja igara na sreću na automatima (»Narodne novine«, broj 105/15), kao i Dodatak Ugovora o pravu priređivanja igara na sreću na automatima sklopljen 7. svibnja 2016. godine, te Dodatak Ugovora o pravu priređivanja igara na sreću na automatima sklopljen 6. lipnja 2016. godine.

III.

Danom stupanja na snagu ove Odluke prestaju važiti sva prava koja je trgovačko društvo iz točke I. ove Odluke steklo Odlukom o davanju prava priređivanja igara na sreću na automatima (»Narodne novine«, broj 105/15).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/343

Urbroj: 50301-25/14-16-2

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 115/2016 (9.12.2016.), Odluka o naknadi za rad u komasacijskom povjerenstvu županije, Grada Zagreba i velikog grada

VLADA REPUBLIKE HRVATSKE

2539

Na temelju članka 189. stavka 3. Zakona o prostornom uređenju (»Narodne novine«, broj 153/13), Vlada Republike Hrvatske je na sjednici održanoj 8. prosinca 2016. godine donijela

ODLUKU

O NAKNADI ZA RAD U KOMASACIJSKOM POVJERENSTVU ŽUPANIJE, GRADA ZAGREBA I VELIKOG GRADA

I.

Ovom Odlukom određuje se visina naknade za rad u komasacijskom povjerenstvu županije, Grada Zagreba i velikog grada (u daljnjem tekstu: komasacijsko povjerenstvo).

II.

Predsjedniku i članovima komasacijskog povjerenstva, odnosno njihovim zamjenicima koji su nazočni na sjednici, po sjednici pripada naknada u neto iznosu od 400,00 kuna po osobi ako u postupku komasacije sudjeluje do 50 stranaka.

Naknada iz stavka 1. ove točke povećava se za neto iznos od 200,00 kuna za svakih 25 stranka više koje sudjeluju u postupku komasacije.

III.

Troškove rada komasacijskog povjerenstva snosi županija, Grad Zagreb, odnosno veliki grad pri kojem je komasacijsko povjerenstvo osnovano.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/243

Urbroj: 50301-25/05-16-5

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 115/2016 (9.12.2016.), Odluka o osnivanju Državnog komasacijskog povjerenstva za Zagrebačku županiju, imenovanju članova i njihovih zamjenika, te naknadi za rad u tom Povjerenstvu

VLADA REPUBLIKE HRVATSKE

2538

Na temelju članka 189. stavka 3. Zakona o prostornom uređenju (»Narodne novine«, broj 153/13), Vlada Republike Hrvatske je na sjednici održanoj 8. prosinca 2016. godine donijela

ODLUKA

O OSNIVANJU DRŽAVNOG KOMASACIJSKOG POVJERENSTVA ZA ZAGREBAČKU ŽUPANIJU, IMENOVANJU ČLANOVA I NJIHOVIH ZAMJENIKA, TE NAKNADI ZA RAD U TOM POVJERENSTVU

I.

Ovom Odlukom osniva se Državno komasacijsko povjerenstvo za Zagrebačku županiju (u daljnjem tekstu: Povjerenstvo), radi odlučivanja o žalbama protiv rješenja o komasaciji i drugih akta u vezi s postupcima komasacije koji se provode u Zagrebačkoj županiji na temelju Zakona o prostornom uređenju i gradnji (»Narodne novine«, br. 76/07, 38/09, 55/11, 90/11, 50/12, 55/12 i 80/13), te se određuje visina naknade za rad u Povjerenstvu.

II.

U Povjerenstvo se imenuju:

1. Tanja Dodik, Ministarstvo graditeljstva i prostornoga uređenja, predsjednica

2. Marta Mustur, Ministarstvo graditeljstva i prostornoga uređenja, zamjenica predsjednice

3. Ines Merćep, Ministarstvo graditeljstva i prostornoga uređenja, članica

4. Olga Antoš Žganec, Ministarstvo graditeljstva i prostornoga uređenja, zamjenica članice

5. Gordana Jalšovečki, Vrhovni sud Republike Hrvatske, članica

6. Željko Pajalić, Vrhovni sud Republike Hrvatske, zamjenik članice

7. Davorin Marinović, Središnji ured Državne geodetske uprave, član

8. Antonio Šustić, Središnji ured Državne geodetske uprave, zamjenik člana

9. Miljenko Šoštarić, Županijska skupština Zagrebačke županije, član

10. Stjepan Jagušt, Županijska skupština Zagrebačke županije, zamjenik člana.

III.

Predsjednici i članovima Povjerenstva, odnosno njihovim zamjenicima koji su nazočni na sjednici Povjerenstva na kojoj se raspravlja i/ili odlučuje o žalbi pripada naknada u neto iznosu od 800,00 kuna po osobi, a koja se naknada uvećava za neto iznos od 200,00 kuna po osobi za svaku iduću žalbu o kojoj se na sjednici raspravlja i/ili odlučuje.

Članovi Povjerenstva čije je boravište, odnosno prebivalište izvan Grada Zagreba ostvaruju pravo na naknadu troškova nastalih u vezi s radom u Povjerenstvu prema propisima koji se u tom pogledu odnosne na državne službenike.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva graditeljstva i prostornoga uređenja.

IV.

Povjerenstvo radi do opoziva.

V.

Zadužuje se Ministarstvo graditeljstva i prostornoga uređenja da o donošenju ove Odluke izvijesti članove Povjerenstva iz točke II. ove Odluke.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/243

Urbroj: 50301-25/05-16-3

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 115/2016 (9.12.2016.), Naredba o mjerama za sprječavanje pojave i širenja influence ptica na području Republike Hrvatske

Ministarstvo poljoprivrede

2541

Na temelju članka 11. stavak 8. Zakona o veterinarstvu (»Narodne novine«, br. 82/13 i 148/13) ministar poljoprivrede donosi

NAREDBU

O MJERAMA ZA SPRJEČAVANJE POJAVE I ŠIRENJA INFLUENCE PTICA NA PODRUČJU REPUBLIKE HRVATSKE

Članak 1.

Radi sprječavanja pojave i širenja influence ptica u domaće peradi na području Republike Hrvatske naređuju se sljedeće mjere:

1. Na području naselja Cerna i Šiškovci u općini Cerna, naselja Retkovci u općini Ivankovo, naselja Aljmaš, Bijelo Brdo i Dalj u općini Erdut i naselje Kopačevo u općini Bilje, zabranjuje se držanje peradi na otvorenom.

2. Na području Osječko-baranjske i Vukovarsko-srijemske županije zabranjuje se održavanje sajmova, izložbi i sportskih natjecanja za ptice i perad na otvorenim prostorima.

Članak 2.

Na području cijele Republike Hrvatske preporuča se zatvaranje sve peradi u nastambe gdje god je to moguće.

Članak 3.

Stupanjem na snagu ove Naredbe prestaju važiti Naredba o mjerama za sprječavanje pojave i širenja influence ptica na području Republike Hrvatske (»Narodne novine«, br. 108/16).

Članak 4.

Ova Naredba stupa na snagu prvoga dana od dana objave u »Narodnim novinama«.

Klasa: 322-02/16-01/149

Urbroj: 525-10/0244-16-3

Zagreb, 5. prosinca 2016.

Ministar poljoprivrede
Tomislav Tolušić, dipl. iur., v. r.
### NN 116/2016 (14.12.2016.), Odluka o imenovanju zamjenice županijskog državnog odvjetnika u Županijskom državnom odvjetništvu u Velikoj Gorici

Državnoodvjetničko vijeće

2576

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 32. sjednici održanoj 25. studenoga 2016.

odlučilo je

I. ZVJEZDANA VERK, zamjenica općinskog državnog odvjetnika u Općinskom državnom odvjetništvu u Zagrebu imenuje se za zamjenicu županijskog državnog odvjetnika u Županijskom državnom odvjetništvu u Velikoj Gorici.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-37/2016-6

Zagreb, 25. studenoga 2016.

Predsjednik
Državnoodvjetničkog vijeća
Dražen Jelenić, v. r.
### NN 116/2016 (14.12.2016.), Odluka o imenovanju zamjenika županijskog državnog odvjetnika u Županijskom državnom odvjetništvu u Velikoj Gorici

DRŽAVNOODVJETNIČKO VIJEĆE

2577

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 32. sjednici održanoj 25. studenoga 2016.

odlučilo je

I. DALIBOR ZIDANIĆ, zamjenik općinskog državnog odvjetnika u Općinskom državnom odvjetništvu u Novom Zagrebu imenuje se za zamjenika županijskog državnog odvjetnika u Županijskom državnom odvjetništvu u Velikoj Gorici.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-38/2016-5

Zagreb, 25. studenoga 2016.

Predsjednik
Državnoodvjetničkog vijeća
Dražen Jelenić, v.r.
### NN 116/2016 (14.12.2016.), Odluka o imenovanju zamjenica općinskog državnog odvjetnika u Općinskom državnom odvjetništvu u Zagrebu

DRŽAVNOODVJETNIČKO VIJEĆE

2578

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 32. sjednici održanoj 25. studenoga 2016.

odlučilo je

I. Za zamjenice županijskog državnog odvjetnika u Županijskom državnom odvjetništvu u Zagrebu imenuju se:

LJILJANA IVOŠEVIĆ, zamjenica općinskog državnog odvjetnika u Općinskom državnom odvjetništvu u Zagrebu i

SANDRA KRIČKOVIĆ, zamjenica općinskog državnog odvjetnika u Općinskom državnom odvjetništvu u Zagrebu.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-39/2016-4

Zagreb, 25. studenoga 2016.

Predsjednik
Državnoodvjetničkog vijeća
Dražen Jelenić, v. r.
### NN 116/2016 (14.12.2016.), Pravilnik o izmjenama Pravilnika o nacionalnoj mreži lokalnih akcijskih skupina u ribarstvu

Ministarstvo poljoprivrede

2568

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014), Ministar poljoprivrede donosi

PRAVILNIK

O IZMJENAMA PRAVILNIKA O NACIONALNOJ MREŽI LOKALNIH AKCIJSKIH SKUPINA U RIBARSTVU

Članak 1.

U Pravilniku o Nacionalnoj mreži lokalnih akcijskih skupina u ribarstvu (»Narodne novine«, broj 16/2016), članak 5. mijenja se i glasi:

» (1) Upravljački odbor čine isključivo članovi FLAG mreže.

(2) Upravljački odbor čini najmanje pet, a najviše devet članova FLAG mreže, uključujući i predsjednika, od kojih svaki član ima zamjenu.

(3) Predsjednika i članove Upravljačkog odbora pisanim putem predlažu svi članovi FLAG mreže na poziv za dostavu prijedloga od strane Jedinice za potporu FLAG mreži.

(4) Predsjednika i članove Upravljačkog odbora imenuje ministar poljoprivrede temeljem zaprimljenih prijedloga iz stavka 3. ovoga članka.

(5) Predsjednikom i članovima Upravljačkog odbora imenuju se članovi FLAG mreže koje je predložio najveći broj članova FLAG mreže.

(6) Za predsjednika Upravljačkog odbora iz stavka 5. ovoga članka mogu se predlagati samo oni članovi FLAG mreže koji predstavljaju FLAG-ove službeno priznate od strane Upravljačkog tijela.

(7) U slučaju jednakog broja prijedloga iz stavka 5. ovoga članka, o imenovanju odlučuje ministar poljoprivrede.

(8) Upravljački odbor djeluje sukladno Poslovniku o radu Upravljačkog odbora.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/16-01/02

Urbroj: 525-13/1539-16-22

Zagreb, 1. prosinca 2016.

Ministar poljoprivrede
Tomislav Tolušić, dipl. iur., v. r.
### NN 116/2016 (14.12.2016.), Indeks proizvođačkih cijena industrijskih proizvoda na domaćem tržištu u studenome 2016.

Državni zavod za statistiku

2574

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U STUDENOME 2016.

Indeks proizvođačkih cijena industrijskih proizvoda na domaćem tržištu u studenome 2016. u odnosu na listopad 2016. iznosi 98,8.

Klasa: 954-02/16-01/05

Urbroj: 555-06-03-03-16-24

Zagreb, 8. prosinca 2016.

Ravnatelj
Marko Krištof, v. r.
### NN 116/2016 (14.12.2016.), Odluka o postavljanju izvanrednog i opunomoćenog veleposlanika Republike Hrvatske u Crnoj Gori

PREDSJEDNICA REPUBLIKE HRVATSKE

2556

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/16-01/05, urbroj: 5030115/1-16-10 od 5. prosinca 2016., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. VESELKO GRUBIŠIĆ postavlja se za izvanrednog i opunomoćenog veleposlanika Republike Hrvatske u Crnoj Gori, sa sjedištem u Podgorici.

Ova Odluka stupa na snagu 15. prosinca 2016. godine.

Klasa: 018-07/16-02/11

Urbroj: 71-06-01/1-16-2

Zagreb, 8. prosinca 2016.

Predsjednica
Republike Hrvatske
Kolinda Grabar-Kitarović, v. r.
### NN 116/2016 (14.12.2016.), Rješenje o ukidanju naziva »Referentni centar Ministarstva zdravstva i socijalne skrbi za za kirurgiju glave i vrata dječje dobi« Klinici za otorinolaringologiju i kirurgiju glave i vrata Kliničkog bolničkog centra Rijeka

MINISTARSTVO ZDRAVSTVA

2573

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, i članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

I. Utvrđuje se da Klinika za otorinolaringologiju i kirurgiju glave i vrata Kliničkog bolničkog centra Rijeka, ne ispunjava uvjete za obnovu naziva »Referentnog centra Ministarstva zdravstva i socijalne skrbi za kirurgiju glave i vrata dječje dobi«.

II. Ukida se naziv »Referentni centar Ministarstva zdravstva i socijalne skrbi za kirurgiju glave i vrata dječje dobi« Klinike za otorinolaringologiju i kirurgiju glave i vrata Kliničkog bolničkog centra Rijeka.

Klasa: UP/I-510-01/15-01/05

Urbroj: 534-04-1-2/7-16-23

Zagreb, 15. studenoga 2016.

Ministar
prof. dr. sc. Milan Kujundžić, dr. med., v. r.
### NN 116/2016 (14.12.2016.), Pravilnik o izmjeni Pravilnika o iskaznici i znački sanitarnog inspektora

MINISTARSTVO ZDRAVSTVA

2572

Na temelju članka 39. stavka 2. Zakona o sanitarnoj inspekciji (»Narodne novine« broj 113/08 i 88/10) ministar zdravstva donosi

PRAVILNIK

O IZMJENI PRAVILNIKA O ISKAZNICI I ZNAČKI SANITARNOG INSPEKTORA

Članak 1.

U Pravilniku o iskaznici i znački sanitarnog inspektora (»Narodne novine« broj 28/11 i 120/12) u cijelom tekstu riječi: »Ministarstvo zdravlja « zamjenjuju se riječima: »Ministarstvo zdravstva« u odgovarajućem padežu, a riječi: »ministar zdravlja« zamjenjuju se riječima: »ministar zdravstva« u odgovarajućem padežu.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/16-02/112

Urbroj: 534-02-1-1/4-16-2

Zagreb, 7. prosinca 2016.

Ministar
prof. dr. sc. Milan Kujundžić, dr. med., v. r.
### NN 116/2016 (14.12.2016.), Odluka o izmjenama Odluke o Uredu predsjednice Republike Hrvatske

PREDSJEDNICA REPUBLIKE HRVATSKE

2557

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), donosim

ODLUKA

O IZMJENAMA ODLUKE O UREDU PREDSJEDNICE REPUBLIKE HRVATSKE

Članak 1.

U Odluci o Uredu predsjednice Republike Hrvatske (»Narodne novine«, broj 20/15 i 81/16), u članku 11. stavku 2. podstavak 5. mijenja se i glasi:

»– Kabinet za društvene djelatnosti i mlade.«.

Članak 2.

Naziv članka 16. mijenja se i glasi: »Kabinet za društvene djelatnosti i mlade«.

Članak 16. mijenja se i glasi:

»Kabinet za društvene djelatnosti i mlade obavlja poslove izrade stručnih materijala i priprema iz područja kulture, odgoja i obrazovanja, znanosti, informiranja i medija, civilnog društva, sporta, tehničke kulture, zdravstvene zaštite i zdravstvenog i mirovinskog osiguranja, radnih odnosa, javnih službi, socijalne skrbi, položaja i zaštite prava vjerskih zajednica, zaštite i promicanja ljudskih prava i prava manjina u Republici Hrvatskoj; obavlja poslove izrade stručnih materijala i priprema iz područja politike mladih koja se odnosi na podizanje razine obrazovne strukture mladih, podizanja razine uključenosti mladih u društvene procese; obavlja poslove izrade stručnih materijala i priprema koji se odnose na zaštitu zdravlja mladih, promociju sportskih aktivnosti i zdravog života te prevenciju ovisnosti; obavlja poslove usklađivanja s politikama mladih Europske unije poglavito u odnosu na podizanje razine zapošljavanja i životnog standarda mladih; razmatra zakone i druge propise te obavlja poslove pismene i usmene korespondencije s tijelima državne vlasti u pitanjima iz svoje nadležnosti.

Pored poslova iz stavka 1. ovog članka Kabinet za društvene djelatnosti i mlade obavlja poslove organizacije i pripreme programa aktivnosti Predsjednice Republike u navedenim područjima te obavlja i druge poslove po nalogu predstojnika Ureda i savjetnika za društvene djelatnosti i mlade.«.

Članak 3.

U članku 30. stavku 1. iza riječi »po nalogu Predsjednice Repub­like« briše se zarez i riječ: »ravnatelja«.

Članak 4.

U članku 31. stavku 4. riječi: »iz stavka 1.« zamjenjuju se riječima: »iz stavka 3.«.

Članak 5.

Predstojnik Ureda uskladit će Pravilnik o unutarnjem redu Ureda s odredbama ove Odluke u roku od 60 dana od dana stupanja na snagu ove Odluke.

Članak 6.

Ova Odluka stupa na snagu prvoga dana od dana objave u »Narodnim novinama«.

Klasa: 020-01/16-01/02

Urbroj: 71-06-01/1-16-1

Zagreb, 12. prosinca 2016.

Predsjednica
Republike Hrvatske
Kolinda Grabar-Kitarović, v. r.
### NN 116/2016 (14.12.2016.), Odluka o razrješenju i izboru članova Odbora za zakonodavstvo Hrvatskoga sabora

HRVATSKI SABOR

2544

Na temelju članka 81. Ustava Republike Hrvatske i članka 46. i 63. Poslovnika Hrvatskoga sabora, Hrvatski sabor na sjednici 9. prosinca 2016. donio je

ODLUKU

O RAZRJEŠENJU I IZBORU ČLANOVA ODBORA ZA ZAKONODAVSTVO HRVATSKOGA SABORA

I.

Razrješuju se članovi Odbora za zakonodavstvo Hrvatskoga sabora:

MARO KRISTIĆ

ŽELJKO RAGUŽ

IVAN ŠIPIĆ.

II.

Za članove Odbora za zakonodavstvo Hrvatskoga sabora biraju se:

MARIJANA BALIĆ

LJUBICA LUKAČIĆ

dr. sc. ROBERT PODOLNJAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-03/113

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o razrješenju člana i izboru članice Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

2545

Na temelju članka 81. Ustava Republike Hrvatske i članka 46. i 84. Poslovnika Hrvatskoga sabora, Hrvatski sabor na sjednici 9. prosinca 2016. donio je

ODLUKU

O RAZRJEŠENJU ČLANA I IZBORU ČLANICE ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se član Odbora za rad, mirovinski sustav i socijalno partnerstvo Hrvatskoga sabora dr. sc. DAVOR ROMIĆ.

II.

Za članicu Odbora za rad, mirovinski sustav i socijalno partnerstvo Hrvatskoga sabora bira se dr. sc. INES STRENJA-LINIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-03/115

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o razrješenju i izboru članica Odbora za ravnopravnost spolova Hrvatskoga sabora

HRVATSKI SABOR

2546

Na temelju članka 81. Ustava Republike Hrvatske i članka 46. i 113. Poslovnika Hrvatskoga sabora, Hrvatski sabor na sjednici 9. prosinca 2016. donio je

ODLUKU

O RAZRJEŠENJU I IZBORU ČLANICA ODBORA ZA RAVNOPRAVNOST SPOLOVA HRVATSKOGA SABORA

I.

Razrješuju se članice Odbora za ravnopravnost spolova Hrvatskoga sabora:

MARIJANA BALIĆ

LJUBICA LUKAČIĆ.

II.

Za članice Odbora za ravnopravnost spolova Hrvatskoga sabora biraju se:

MARIJA JELKOVAC

ŽELJKA JOSIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-03/114

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o imenovanju članova Nadzornog odbora Hrvatske banke za obnovu i razvitak

HRVATSKI SABOR

2547

Na temelju članka 81. Ustava Republike Hrvatske i članka 17. stavka 3. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 9. prosinca 2016. donio je

ODLUKU

O IMENOVANJU ČLANOVA NADZORNOG ODBORA HRVATSKE BANKE ZA OBNOVU I RAZVITAK

I.

U Nadzorni odbor Hrvatske banke za obnovu i razvitak iz reda zastupnika imenuju se:

za člana

BORIS LALOVAC

IVANA NINČEVIĆ-LESANDRIĆ

GROZDANA PERIĆ

za zamjenika člana

MARIJANA BALIĆ

BOŽICA MAKAR

DRAGICA ROŠČIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-06/49

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o izboru članova Savjeta za robne zalihe

HRVATSKI SABOR

2548

Na temelju članka 81. Ustava Republike Hrvatske i članka 8. Zakona o strateškim robnim zalihama (»Narodne novine«, br. 87/02. i 14/14.) Hrvatski sabor na sjednici 9. prosinca 2016. donio je

ODLUKU

O IZBORU ČLANOVA SAVJETA ZA ROBNE ZALIHE

I.

Za članove Savjeta za robne zalihe iz reda zastupnika Hrvatskoga sabora biraju se:

VEDRAN BABIĆ

ANTE SANADER

KAŽIMIR VARDA.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-06/47

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o imenovanju predsjednika i prestanku mandata predsjednice Odbora „Nagrade Ivan Filipović“

HRVATSKI SABOR

2549

Na temelju članka 81. Ustava Republike Hrvatske i članka 6. Zakona o Nagradi »Ivan Filipović« (»Narodne novine«, br. 61/91. i 149/09.) Hrvatski sabor na sjednici 9. prosinca 2016. donio je

ODLUKU

O IMENOVANJU PREDSJEDNIKA I PRESTANKU MANDATA PREDSJEDNICE ODBORA »NAGRADE IVAN FILIPOVIĆ«

I.

Za predsjednika Odbora »Nagrade Ivan Filipović« imenuje se

ANDRO KRSTULOVIĆ OPARA, predsjednik Odbora za obrazovanje, znanost i kulturu Hrvatskoga sabora.

II.

Dr. sc. GORDANI RUSAK, dosadašnjoj predsjednici Odbora »Nagrade Ivan Filipović« mandat predsjednice prestao je dana 14. listopada 2016.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-06/45

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o imenovanju članice Savjeta Javne ustanove Spomen-područja Jasenovac

HRVATSKI SABOR

2550

Na temelju članka 81. Ustava Republike Hrvatske i članka 5. Zakona o Spomen-području Jasenovac (»Narodne novine«, br. 15/90., 28/90. i 22/01.) Hrvatski sabor na sjednici 9. prosinca 2016. donio je

ODLUKU

O IMENOVANJU ČLANICE SAVJETA JAVNE USTANOVE SPOMEN-PODRUČJA JASENOVAC

I.

Za članicu Savjeta Javne ustanove Spomen-područja Jasenovac imenuje se ŽELJKA JOSIĆ, zastupnica Hrvatskoga sabora.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-06/52

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o izboru člana i prestanku mandata člana Nadzornog odbora Financijske agencije

HRVATSKI SABOR

2551

Na temelju članka 81. Ustava Republike Hrvatske i članka 11. Zakona o Financijskoj agenciji (»Narodne novine«, br. 117/01., 60/04. i 42/05.) Hrvatski sabor na sjednici 9. prosinca 2016. donio je

ODLUKU

O IZBORU ČLANA I PRESTANKU MANDATA ČLANA NADZORNOG ODBORA FINANCIJSKE AGENCIJE

I.

Za člana Nadzornog odbora Financijske agencije iz reda saborskih zastupnika bira se DAMIR FELAK, član Odbora za financije i državni proračun Hrvatskoga sabora.

II.

Dana 19. listopada 2016. dužnost člana Nadzornog odbora Financijske agencije iz reda saborskih zastupnika prestao je obnašati dr. sc. Goran Marić, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-06/53

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o izboru triju članova Otočnog vijeća

HRVATSKI SABOR

2552

Na temelju članka 81. Ustava Republike Hrvatske i članka 36. stavka 2. Zakona o otocima (»Narodne novine«, br. 34/99., 32/02. i 33/06.) Hrvatski sabor na sjednici 9. prosinca 2016. donio je

ODLUKU

O IZBORU TRIJU ČLANOVA OTOČNOG VIJEĆA

I.

Za članove Otočnog vijeća iz reda zastupnika Hrvatskoga sabora biraju se

BRANKO BAČIĆ

JOSIP BORIĆ

IVAN KLARIN.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-06/24

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o razrješenju člana i imenovanju članice Izaslanstva Hrvatskoga sabora u Parlamentarnoj skupštini Vijeća Europe

HRVATSKI SABOR

2553

Na temelju članka 81. Ustava Republike Hrvatske, Hrvatski sabor na sjednici 9. prosinca 2016. donio je

ODLUKU

O RAZRJEŠENJU ČLANA I IMENOVANJU ČLANICE IZASLANSTVA HRVATSKOGA SABORA U PARLAMENTARNOJ SKUPŠTINI VIJEĆA EUROPE

I.

Razrješuje se član Izaslanstva Hrvatskoga sabora u Parlamentarnoj skupštini Vijeća Europe ANTON KLIMAN.

II.

Za članicu Izaslanstva Hrvatskoga sabora u Parlamentarnoj skupštini Vijeća Europe imenuje se MARIJANA BALIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-04/29

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o razrješenju i izboru članice Izvršnog odbora Nacionalne grupe Hrvatskoga sabora pri Interparlamentarnoj uniji

HRVATSKI SABOR

2554

Na temelju članka 81. Ustava Republike Hrvatske, Hrvatski sabor na sjednici 9. prosinca 2016. donio je

ODLUKU

O RAZRJEŠENJU I IZBORU ČLANICE IZVRŠNOG ODBORA NACIONALNE GRUPE HRVATSKOGA SABORA PRI INTERPARLAMENTARNOJ UNIJI

I.

Razrješuje se članica Izvršnog odbora Nacionalne grupe Hrvatskoga sabora pri Interparlamentarnoj uniji MARIJANA BALIĆ.

II.

Za članicu Izvršnog odbora Nacionalne grupe Hrvatskoga sabora pri Interparlamentarnoj uniji bira se ŽELJKA JOSIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-04/30

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

Hrvatski sabor

2543

Na temelju članka 81. Ustava Republike Hrvatske i članka 11., 14. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 9. prosinca 2016. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 8. prosinca 2016. započelo je mirovanje zastupničkog mandata zastupnika DAMIRA JELIĆA.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati TOMISLAV LIPOŠĆAK.

Klasa: 021-14/16-01/127

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 116/2016 (14.12.2016.), Odluka o osnivanju i imenovanju članova Povjerenstva za besplatnu dodjelu robe

Vlada Republike Hrvatske

2558

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 45. stavka 4. Zakona o provedbi carinskog zakonodavstva Europske unije (»Narodne novine«, broj 40/16), Vlada Republike Hrvatske je na sjednici održanoj 8. prosinca 2016. godine donijela

ODLUKU

O OSNIVANJU I IMENOVANJU ČLANOVA POVJERENSTVA ZA BESPLATNU DODJELU ROBE

I.

Osniva se Povjerenstvo za besplatnu dodjelu robe, u sastavu:

1. dr. sc. Zdravko Marić, ministar financija, predsjednik

2. Nada Murganić, ministrica za demografiju, obitelj, mlade i socijalnu politiku, članica

3. dr. sc. Martina Dalić, potpredsjednica Vlade Republike Hrvatske i ministrica gospodarstva, poduzetništva i obrta, članica

4. dr. sc. Nina Obuljen Koržinek, ministrica kulture, članica.

II.

Danom stupanja na snagu ove Odluke prestaje važiti Odluka o osnivanju i imenovanju članova Povjerenstva za besplatnu dodjelu strane robe (»Narodne novine«, br. 20/01, 23/04, 30/05, 140/09, 146/09, 35/11, 31/12, 131/12, 63/14, 49/15 i 49/16).

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/345

Urbroj: 5030115/1-16-02

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 116/2016 (14.12.2016.), Rješenje o razrješenju pomoćnika ministra zaštite okoliša i prirode

VLADA REPUBLIKE HRVATSKE

2559

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 8. prosinca 2016. godine donijela

RJEŠENJE

O RAZRJEŠENJU POMOĆNIKA MINISTRA ZAŠTITE OKOLIŠA I PRIRODE

Razrješuje se MATIJA TVRTKO DRMIĆ dužnosti pomoćnika ministra zaštite okoliša i prirode.

Klasa: 080-02/16-02/436

Urbroj: 5030115/1-16-03

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 116/2016 (14.12.2016.), Rješenje o imenovanju pomoćnice ministra zaštite okoliša i energetike

VLADA REPUBLIKE HRVATSKE

2560

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 8. prosinca 2016. godine donijela

RJEŠENJE

O IMENOVANJU POMOĆNICE MINISTRA ZAŠTITE OKOLIŠA I ENERGETIKE

Imenuje se ELIZABETA KOS pomoćnicom ministra zaštite okoliša i energetike.

Klasa: 080-02/16-01/479

Urbroj: 5030115/1-16-03

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 116/2016 (14.12.2016.), Rješenje o razrješenju pomoćnice ministra poljoprivrede

VLADA REPUBLIKE HRVATSKE

2561

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 8. prosinca 2016. godine donijela

RJEŠENJE

O RAZRJEŠENJU POMOĆNICE MINISTRA POLJOPRIVREDE

Razrješuje se ELIZABETA KOS dužnosti pomoćnice ministra poljoprivrede, radi odlaska na novu dužnost.

Klasa: 080-02/16-02/480

Urbroj: 5030115/1-16-03

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 116/2016 (14.12.2016.), Rješenje o imenovanju pomoćnika ministra uprave

VLADA REPUBLIKE HRVATSKE

2562

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 8. prosinca 2016. godine donijela

RJEŠENJE

O IMENOVANJU POMOĆNIKA MINISTRA UPRAVE

Imenuje se MATE RIBIČIĆ pomoćnikom ministra uprave.

Klasa: 080-02/16-01/558

Urbroj: 5030115/1-16-02

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 116/2016 (14.12.2016.), Rješenje o imenovanju glavnog tajnika Ministarstva znanosti i obrazovanja

VLADA REPUBLIKE HRVATSKE

2563

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske), Vlada Republike Hrvatske je na sjednici održanoj 8. prosinca 2016. godine donijela

RJEŠENJE

O IMENOVANJU GLAVNOG TAJNIKA MINISTARSTVA ZNANOSTI I OBRAZOVANJA

Imenuje se mr. sc. GORAN KOLARIĆ glavnim tajnikom Ministarstva znanosti i obrazovanja, na razdoblje od četiri godine.

Klasa: 080-02/16-01/444

Urbroj: 5030115/1-16-02

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 116/2016 (14.12.2016.), Rješenje o razrješenju predsjednika i članova Upravnog vijeća Agencije za obalni linijski pomorski promet

VLADA REPUBLIKE HRVATSKE

2564

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 19. stavka 4. Zakona o prijevozu u linijskom i povremenom obalnom pomorskom prometu (»Narodne novine«, br. 33/06, 38/09, 87/09, 18/11, 80/13 i 56/16), Vlada Republike Hrvatske je na sjednici održanoj 8. prosinca 2016. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA OBALNI LINIJSKI POMORSKI PROMET

1. Razrješuje se IGOR BUTORAC dužnosti predsjednika Upravnog vijeća Agencije za obalni linijski pomorski promet, na koju je imenovan kao predstavnik ministarstva nadležnog za poslove pomorstva.

2. Razrješuju se dužnosti članovi Upravnog vijeća Agencije za obalni linijski pomorski promet:

– mr. sc. ZORICA LUČIĆ, imenovana kao predstavnica ministarstva nadležnog za poslove pomorstva

– KSENIJA KOŠČEVIĆ-ČUVALO, imenovana kao predstavnica ministarstva nadležnog za poslove pomorstva

– HRVOJE RADOVANIĆ, imenovan kao predstavnik ministarstva nadležnog za poslove financija

– RADOSLAV BARIŠIĆ, imenovan kao predstavnik ministarstva nadležnog za poslove razvoja otoka.

Klasa: 080-02/16-02/499

Urbroj: 5030115/1-16-02

Zagreb, 8. prosinca 2016.

Predsjednik
mr. sc. Andrej Plenković, v. r.